సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రధానితో జీవిత, రాజశేఖర్ కుటుంబం
సినీ నటుడు రాజ‌శేఖ‌ర్, ఆయ‌న శ్రీమతి జీవిత‌లు కుటుంబ సభ్యులతో కలిసి ప్ర‌ధాని నరేంద్ర మోడీని క‌లిశారు.
TNN | Updated:
Oct 27, 2015, 09:40PM IST
సినీ నటుడు రాజ‌శేఖ‌ర్, ఆయ‌న శ్రీమతి జీవిత‌లు కుటుంబ సమేతంగా ప్ర‌ధాని నరేంద్ర మోడీని క‌లిశారు. ఢిల్లీ తెలుగు అసోసియేష‌న్ వారు అందించిన లైఫ్ టైమ్ అచీవ్ మెంట్(జీవిత సాఫల్య పురస్కారాన్ని) అవార్డును అందుకున్న సందర్భంగా వారు ప్రధానిని కలిసారు. ఎన్నిక‌ల స‌మ‌యంలో భాజపా త‌రపున ఈ దంపతులు ప్ర‌చారం చేసారు. అంతేకాకుండా మోడీని పొగుడుతూ ఆ ఎన్నికల సందర్భంగా ఒక‌ పాట‌ను కూడా త‌యారుచేసి విడుద‌ల చేసిన సంగతి తెలిసిందే. ప్రస్తుతం జీవిత కేంద్ర సెన్సార్ బోర్డు స‌భ్యురాలిగా ఉన్నారు. అవార్డును అందుకున్న సంద‌ర్భంగా జీవిత, రాజశేఖర్ తమ సంతానంతో కలిసి న‌రేంద్ర మోడీ ఇంటికి వెళ్లారు. వారిని ప్రధాని సాద‌రంగా ఆహ్వానించారు. దాదాపు 20 నిమిషాల పాటు వారితో సంభాషించారు. ఈ సంద‌ర్భంగా వారితో ప్రధాని ప‌లు విషయాలపై ముచ్చటించారని రాజశేఖర్ దంపతులు తెలిపారు. ప్రధానిగా ఎంతో బిజీగా ఉన్నప్పటికీ తమకు సమయాన్ని కేటాయించి ఆప్యాయంగా మాట్లాడిన తీరుపట్ల వారు అమితానందాన్ని వ్యక్తం చేసారు.